stanford-oval/wikipedia huggingface dataset:
פנטלנדיט
מקור ותפוצה

הפנטלנדיט מצוי בדרך כלל עם פירוטיט, בסלעים אולטרה-מאפייים וייתכן שנוצר בהם במהלך גיבוש מפריט של מאגמה. כמו כן נמצא פנטלנדיט בקסנוליתים מהמעטפת ובמרבצים תת-ימיים של מעשנות שחורות שנוצרו בהתפרצויות תת-ימיות, ולעיתים נדירות גם במטאוריטים.
פנטלנדיט מצוי בשוליים הנמוכים של מחדרים שכבתיים. הדוגמאות הבולטת לכך הן מתחם בושוולד (Bushveld igneous complex – מתחם געשי המהווה את שוליו של אגן גאולוגי מכוסה שדפנותיו בולטים מעל פני השטח והוא עשיר במחצבים) בדרום אפריקה, מחדר הטרוקטוליט של מפרץ וויזי (Voisey's Bay) בקנדה, מחדר הגברו של מתחם דולות באמריקה הצפונית ומקומות נוספים ברחבי העולם. במקומות אלה מהווה הפנטלנדיט מקור חשוב של עפרת ניקל.
פנטלנדיט הוא גם המינרל העיקרי במרבצי הניקל הקומטיטיים של קמבלדה (Kambalda type komatiitic nickel ore deposits). דוגמאות לכך מצויות בקראטון ילגרן (Yilgarn Craton) באוסטרליה המערבית ומרבצים דומים קיימים בנקומטי (Nkomati) שבנמיביה, ב"חגורת הניקל של תומפסון" (Thompson Nickel Belt) במניטובה בקנדה ובכמה מקומות בברזיל.
פנטלנדיט מצוי גם במרבץ הניקל הענק של נורילסק בסיביר, אבל המינרלים העיקריים באתר הם כלקופיריט ומינרלים המכילים יסודות מקבוצת הפלטינה.
המרבצים באגן סדברי (Sudbury Basin) באונטריו קשורים למכתש פגיעה של מטאוריט. עפרה של פנטלנדיט-פיריט-פירוטיט באתר זה נוצרה כאשר מסה סלעית רבה הותכה עקב הפגיעה, ונוצרו יריעות נרחבות של סלע מותך ספוג בגופרית שיצרו את מרבצי העפרה דמויי היריעות.
הפנטלנדיט מצוי באתרים רבים נוספים ברחבי העולם דוגמת מכרה הנחושת קרייגנור, אינוורארי (Inveraray), מחוז ארגייל וביוט בסקוטלנד (המקום בו נתגלה לראשונה); אספדלן (Espedalen), בסמוך ללילהאמר בנורווגיה (מקום שהמינרל נתגלה בו קודם, אך תחת שם אחר); אוטוקומפו (Outokumpu) במזרח פינלנד; מחוז רסטנבורג (Rustenburg) טרנסוואל שבדרום אפריקה; אזור הר דון (Mount Dun) בסמוך לנלסון שבניו זילנד; ובמכרה לורד ברסי (Lord Brassey), הייזלווד (Heazlewood) שבטסמניה שבאוסטרליה.
לקריאה נוספת

Hurlbut, Cornelius S.; Klein, Cornelis, 1985, Manual of Mineralogy, 20th ed., Wiley, p. 280-281 ISBN 0-471-80580-7
הערות שוליים

↑  פרויקט rruff
↑  יוונית: אוהב נחושת; קבוצה של מתכות – בהן ניקל ונחושת – הנוטות ליצור יותר סולפידים מאשר תחמוצות
↑  http://www.handbookofmineralogy.org/pdfs/pentlandite.pdf
↑  Geology and Mineral Deposits of the Duluth Complex, Minnesota
↑  לרשימה המלאה ניתן להיעזר באתר Mindat.‏
פרדריק פדילה

| --- | --- |

 לידה:  אפריל 1959 (בן 65) טורחון, ספרד 
 השכלה:  אוניברסיטת מזרח קרולינה  מכללת המלחמה של הצי 
 השתייכות:  חיל הנחתים של ארצות הברית
 תקופת הפעילות:  1983–2019 (כ־36 שנים)
 דרגה:   מייג'ור גנרל
 תפקידים בשירות
 מפקד בסיס הטירונים של הנחתים  מפקד דיוויזיית הנחתים השלישית  ראש אגף תוכניות, מדיניות ומבצעים במטה חיל הנחתים  נשיא האוניברסיטה לביטחון לאומי
 עיטורים
   מדליית השירות העילאי של מחלקת ההגנה  לגיון ההצטיינות (3, כולל אות V)
 
פרדריק "פרד" מ. פדילה (באנגלית: Frederick "Fred" M. Padilla; נולד ב-1959) הוא קצין בדימוס בדרגת מייג'ור גנרל בחיל הנחתים של ארצות הברית. כיהן כנשיא האוניברסיטה לביטחון לאומי.
ביוגרפיה

פדילה נולד בטורחון שבספרד, בן לאב ששירת כקצין בחיל האוויר של ארצות הברית. ב-1982 סיים תואר ראשון בגאוגרפיה מאוניברסיטת מזרח קרולינה וב-1983 התגייס לחיל הנחתים של ארצות הברית.
שירת כמפקד מחלקה, מפקד פלוגה ושליש בגדוד השלישי של רגימנט המרינס השישי. שימש מפקד פלוגה רובאית ומפקד פלוגה מסייעת בגדוד השלישי של רגימנט הנחתים התשיעי. קצין מבצעים בדיוויזיית הנחתים הראשונה ומפקד הגדוד הראשון ברגימנט הנחתים החמישי. בתקופת פיקודו השתתף הגדוד במלחמת עיראק והיה הכוח הקרקעי הקונבנציונלי הראשון שפלש למדינה, הוא השתלט על אזור שדות הנפט ברומליה שבסמוך לגבול עם כווית ובהמשך הוטלה עליו המשימה לכבוש את ארמון הנשיאות של סדאם חוסיין בבגדאד.
תפקידים נוספים כללו שירות באגף התכנון ובאגף המשאבים של המטות המשולבים, מפקד כוח הנחתים על ספינת האספקה "Canopus", מפקד בית הספר לחי"ר-מערב וראש מטה פיקוד פיתוח הלוחמה של הנחתים בבסיס קוונטיקו.
באוגוסט 2009 קודם לדרגת בריגדיר גנרל ומונה למפקד בסיס הטירונים של הנחתים באי פריס שבקרוליינה הדרומית. ביולי 2011 מונה למפקד דיוויזיית הנחתים השלישית המוצבת באוקינאווה שביפן.
ביולי 2013 קודם לדרגת מייג'ור גנרל ומונה לראש אגף תוכניות, מדיניות ומבצעים במטה חיל הנחתים. בנובמבר 2014 מונה לנשיא האוניברסיטה לביטחון לאומי וכיהן בתפקיד עד ספטמבר 2017. לאחר מכן מונה לראש מנהלת יכולות אינטגרציה משולבות במחלקת פיתוח הלוחמה והאינטגרציה של חיל הנחתים. הוא פרש מהשירות ב-2019.
פדילה בוגר המכללה לפיקוד ומטה של חיל האוויר, בוגר המכללה למטה של הכוחות המזוינים ובעל תואר שני בלימודי ביטחון לאומי ואסטרטגיה ממכללת המלחמה של הצי.
הערות שוליים

↑  Parris Island commander Padilla awarded his star, ‏islandpacket.com, ‏15 באוגוסט 2009
↑  3rd MarDiv welcomes new leader, אתר חיל הנחתים, 8 ביולי 2011
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרדריק פדילה".
צ'נגרשימה

צ'נגרשימה (בהונגרית: Csengersima) הוא כפר במחוז סבולץ'-סטמאר-ברג שבצפון מזרח הונגריה.
הכפר ואזורו מיושבים לסירוגין מאז המאה ה-13. ובשנת 1981 התאחד הכפר עם נגיגץ (Nagygéc) שנהרס בשיטפון שהיה בשנת 1970, הכפרים התאחדו תחת השם צ'נגרשימה.
יהודי צ'נגרשימה ונגיגץ

יהודים חיו בצ'נגרשימה ובנגיגץ במאה ה-19 ובמאה ה-20, בשנת 1885 נעשו הקהילות היהודיות בשני הכפרים כפופות לקהילת צ'נגר. במקום קיים בית קברות יהודי. הקהילות הושמדו ורוב יהודי הכפרים נרצחו בשואת יהודי הונגריה.
יהודי צ'נגרשימה
| שנה | מספר היהודים בכפר | כלל האוכלוסייה |
| --- | --- | --- |
| 1840 | 3 |  |
| 1880 | 20 | 386 |
| 1910 | 17 |  |
| 1920 | 19 |  |
| 1930 | 22 |  |
| 1941 | 27 | 604 |

יהודי נגיגץ
| שנה | מספר היהודים בכפר | כלל האוכלוסייה |
| --- | --- | --- |
| 1840 | 16 |  |
| 1880 | 27 | 412 |
| 1910 | 57 |  |
| 1920 | 41 |  |
| 1930 | 45 |  |
| 1941 | 34 | 666 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בצ'נגרשימה
↑  תיעוד יהודי צ'נגרשימה שנרצחו בשואה
↑  תיעוד יהודי נגיגץ שנרצחו בשואה
↑  צ'נגרשימה במפקדי האוכלוסין של יהודי הונגריה, 1993
↑  נגיגץ במפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת צ'נגר |
| --- | --- | --- |
| יישובים | צ'נגר • צ'נגרשימה • צ'נגראויפלו • קומלודטוטפלו • פאטיוד • פורצ'למה • סמושאנגיאלוש • סמושבץ' • סמושטטארפלווה • טיוקוד • אורה |  |
| --- | --- |
בקרת זהויות :  VIAF: 244347534   WorldCat (עם VIAF): 244347534
פרדריק הארדי

| --- | --- |

 לידה:  13 בפברואר 1827 וינדזור, הממלכה המאוחדת 
 פטירה:  1 באפריל 1911 (בגיל 84) קרנברוק, הממלכה המאוחדת 
 מקום קבורה:  קנט 
 תחום יצירה:  ציור 
 
פרדריק דניאל הארדי (באנגלית: Frederick Daniel Hardy‏; 13 בפברואר 1827 – 1 באפריל 1911) היה צייר אנגלי וחבר במושבת קרנברוק של אמנים.
ראשית חייו

פרדריק דניאל הרדי נולד בווינדזור בברקשייר, השלישי מבין שמונת ילדיו של ג'ורג' הרדי (1795 - 1877) ואשתו שרה (1803 - 1872). ג'ורג' הרדי היה נגן קרן בלהקה פרטית של מוזיקה ששירתה את משק הבית המלכותי של ג 'ורג' הרביעי, המלכה אדלייד המלכה ויקטוריה. אביו של פרדריק היה גם אמן חובב, שקיבל חינוך מוזיקלי מג'יימס דאפילד הארדינג ואדמונד בריסטו. אבותיו של הרדי היו מיורקשייר.
פרדריק נרשם לאקדמיה המלכותית למוזיקה, כיכר האנובר, בגיל שבע-עשרה. הוא למד במשך כשלוש שנים, אבל בסופו של דבר נטש את המוזיקה כדי להפוך לאמן כמו אחיו הבכור ג'ורג 'הארדי (1822-1909).
ציורי פנים בתים

הרדי הפך במהרה לצייר מיומן של פנים בתים (קוטג׳ים), והיה אצלו שיפור מתמיד בציורי הדמויות לאורך שנות החמישים של המאה ה-19. כריסטופר ווד, שכתב על האמנות הוויקטוריאנית, הגיב על אחד הציורים המוקדמים ביותר של הרדי, ״האח שבקוטג״ (1850): "חלק מעבודותיו המוקדמות מסוג זה נראות יפה, ואבל לא מרגשות. הן משמיטות את דמויות הילדים, חיות מחמד ואביזרים מוכרים אחרים של ציירים קלאסיים של פנים הקוטג'. המטבח הישן... מתואר בצורה לא משכנעת והוא דומה למטבח ההולנדי מהמאה השבע-עשרה.״
בשנת 1851 שתי התמונות הראשונות שלו התקבלו לתערוכה באקדמיה המלכותית. ב-11 במרץ 1852 הוא נשא לאשה את רבקה סופיה דורופילד (1827–1906). הם התגוררו ב"סנלס ווד", ליד בקינגאהמשייר, במרחק שלושה קילומטרים מהחווה של הוריה של רבקה. הילד הראשון שלהם נולד במארס 1853. ביולי 1853 הם עברו לרחוב ווטרלו פלייס 2, בקרנברוק, קנט, בית שהרדי שמר עליו כל חייו.
ציוריו של הרדי בשנות ה-50 של המאה ה-19 הושפעו מעבודותיהם של האמנים ההולנדים במאה ה-17, כגון פיטר דה הוך 'וניקולס מאס, ועל ידי ציוריו של ידידו תומאס ובסטר. במשך כל העשור הכניס הרדי בהדרגה כמה דמויות לתמונות הפנים שלו. ובשנת 1859 צייר את תמונתו הראשונה, "האורחת הזרה", שיש לה נרטיב של קבוצה גדולה יותר של אנשים, והיא דומה לרוב עבודתו הטובה ביותר בשנות ה-60.
שנות ה-60 ואילך

בשנות ה-60 של המאה ה-19 צייר הרדי את התמונות הכי מוכרות שלו, בעיקר ציורים של פעילויות ילדים כגון "המתנדבים" (1860), "הצער המוקדם" (1861), "המטאטא" (1862), ״הצלמים הצעירים״ (1862), ״הדוקטור״ (1863), ״הגג הדולף״ (1865), ״הולדת התינוק״ (1867). הרדי צייר לפחות עשר גרסאות של "סריקה", אחד הציורים הנפוצים ביותר שלו.
כמה מציוריו משנות השבעים היו ביקורתיים יותר כלפי החברה הוויקטוריאנית. ״מחפשת את אבא״ (1873) דיוקן של ילדה יחפה מסתכלת דרך פאנל הזכוכית של דלת הבית מחכה לאביה. ל״אחר המסיבה״ (1875) מתארת משרת מותש שנרדם, יושב על כיסא, לאחר ששרת במסיבה את אדוניו. ו״שמלת החתונה״ (1875) מתארת קבוצה של תופרות אשר נאלצו לעבוד במשך הלילה כדי לסיים את עבודתן.
הרדי הציג תשעים ושלוש תמונות באקדמיה המלכותית בין 1851 ל-1898. מחירי ציוריו היו בשיאם בשנות ה-70. מאמצע שנות השבעים של המאה ה-19 רכש הרדי בית בלונדון, בקנסינגטון, וכן שמר ביתם בקרנברוק. עבודתו של הרדי מצויה באוספים ציבוריים רבים, בעיקר בגלריה לאמנות וולברהמפטון, שמכילה תשעה עשר מציוריו.
החיים בקרנברוק

כארבע שנים אחרי שהרדי התיישב בקרנברוק, הגיע להתגורר שם תומאס ובסטר, שהיה קרוב לאמו של הרדי. הם שכרו כסטודיו לעבודתם בית מהמאה השש-עשרה ברחוב הראשי; הסטודיו של הרדי היה החדר הקדמי בקומת הקרקע, והסטודיו של ובסטר היה החדר הקדמי שמעל. כמה אמנים נוספים, ידידיהם של ובסטר והרדי, ואחיו הבכור של פרדריק ג'ורג', באו לגור בקרנברוק או היו מבקרים תכופים מלונדון; הם נודעו בשם קולוניית קרנברוק.
אמני קרנברוק ומשפחותיהם נפגשו לעיתים קרובות לארוחות ערב, תה ומסיבות. הרדי היה מעורב בפעילויות רבות בקרנברוק: הוא היה קצין בחיל המתנדבים של רובאי קנט. חבר הוועד של אגודת הספרות, חבר במועדון הקריקט, ומשתתף בערבים מוזיקליים בעיר.
לפרדריק ולרבקה הארדי היו ארבעה בנים ובת. בנם הבכור פרדריק (1853–1937), למד בבתי הספר המלכותיים באקדמיה והפך לאמן, תוך שימוש בשם "דורופילד הארדי". בנם הרביעי, אדווין ג'ורג' (1859–1896), הפך לאדריכל לאחר שלמד בבית הספר המלכותי האקדמי שבו זכה במדליית זהב לתכנון באדריכלות ומלגת נסיעה ללימודים באיטליה. אביו של פרדריק, ג'ורג 'הרדי, בא לגור איתו בשנת 1873 ונפטר בקרנברוק בשנת 1877.
פרדריק דניאל הארדי נפטר בקרנברוק באפריל 1911 ונקבר ליד אשתו בכנסייה של סנט דנסטן. אחרי מותו של הרדי, התגוררה אמליה גרטרוד הרדי (1865-1952), אמנית חובבת, בסטודיו של הרדי ברחוב הראשי.
הערות שוליים

↑  Hardy, Kimber G. (2016). The Hardy Family of Artists: Frederick Daniel, George, Heywood, James and their descendants. Woodbridge, Suffolk UK: ACC Art Books Ltd.
↑  Hardy (2016). p. 12.
↑  Graves, Algernon (1905). The Royal Academy of Arts; a complete dictionary of contributors and their work from its foundation in 1769 to 1904. London: Henry Graves & Co. Ltd. p. 386.
↑  Correspondence between F.D. Hardy and Thomas Miller. Royal Academy of Arts Archive: Thomas Miller papers.
↑  Hardy (2016). p. 32.
↑  Hardy (2016). pp. 32-45.
↑  Hardy (2016). pp. 48-53.
↑  Hardy (2016). p. 55.
↑  Hardy (2016). pp. 23-28.
↑  Diaries of Rosamund Horsley 1848-1908. Department of Special Collections, Bodleian Library, Oxford. MSS. Eng. e. 2198-253.
↑  37th Kent Rifle Volunteer Corps". The London Gazette. 6 June 1873. p. 2740.
↑  "The Cranbrook Cricket Club". The Maidstone Telegraph. 24 September 1870. p. 6.
↑  Hardy (2016). pp. 61,62.
↑  Design in Architecture. Prize works of students of the Royal Academy Schools. "An Academy of Arts." By E.G. Hardy". The Illustrated London News. 5 January 1884.
↑  Hardy (2016). p. 63.
| --- | --- |
בקרת זהויות :  ISNI: 0000 0000 6704 2804  LCCN: nr92029616  RKD: 36001  SUDOC: 087261014  ULAN: 500008962  VIAF: 17088282   WorldCat (עם VIAF): 17088282 
״אומנית בעל כורחה״, הארדי 1866
״הצלם הצעיר״, הארדי, 1862
״יום הולדת ראשון״, הארדי, 1867
טחנת הקמח ורחוב בקרנברוק, קנט.
פרנציסקוס קוארסמיוס

| --- | --- |

שער ספרו של קוארסמיוס, "הארת הארץ הקדושה", 1639 (כרך ראשון)
 לידה:  4 באפריל 1583 לודי, איטליה 
 פטירה:  25 באוקטובר 1650 (בגיל 67) מילאנו 
 ידוע בשל:  כתביו על ארץ ישראל
 מקצוע:  איש דת פרנציסקני, תאולוג, היסטוריון
 השקפה דתית:  הכנסייה הקתולית 
 
קוארסמיוס; "מפה חדשה של הארץ המובטחת", 1639
פרנציסקוס קוארסמיוס (בלטינית: Franciscus Quaresmius, באיטלקית: Francesco Quaresmio; לודי, לומברדיה, איטליה, 4 באפריל 1583‏ – מילאנו, איטליה, 25 באוקטובר 1650 (1656?)) היה מלומד פרנציסקני, משפטן והיסטוריון, שמילא תפקידים בכירים במסדרו ובשליחויות הכס הקדוש במזרח ונודע בחיבורו על ארץ ישראל.
חייו ופועלו

קוארסמיוס נולד למשפחת אצולה בלומברדיה שבצפון איטליה. התקדש לנזורה בגיל צעיר, הוסמך לכמורה ועסק בהוראת תאולוגיה, פילוסופיה ומשפט קאנוני במרכז המסדר הפרנציסקני במילאנו.
ב-1616 נשלח למזרח מטעם האפיפיור אורבנוס השמיני. תחילה הגיע לירושלים, ואף כיהן תקופה קצרה כ'קוסטוס' של משמורת ארץ הקודש. ב-1618 קבע את מושבו בחלב שבסוריה כמשנה לנציג האפיפיור במזרח. בצד מילוי תפקידיו הרשמיים התמקד בהכרת ארץ ישראל ובמשך השנים יצר את חיבורו הגדול 'הארת הארץ הקדושה' (Elucidatio Terrae Sanctae), שראה אור בדפוס ב-1639.
ב-1620 נקרא לשוב לארצו וב-1625 חזר לירושלים. ביום שישי הטוב, 1626 נשא דרשה בכנסיית הקבר שבה פנה בקריאה לפיליפה הרביעי, "מלך ירושלים ופטרון המקומות הקדושים" להנהיג מסע צלב "לשחרור ירושלים מעריצות המוסלמים". לקריאה זו הקדיש את חיבורו 'תחינת ירושלים המיוסרת והמושפלת' (Iierosolymæ afflictæ et humiliatæ deprecatio).
בשנים 1627–1629 פעל קוארסמיוס במזרח כנציג האפיפיור במגעים עם ראשי הכנסייה הכלדאית הקתולית (אנ') והכנסייה המרונית במסופוטמיה ובסוריה רבתי. בין היתר מונה לממלא מקום הפטריארך של האשורים-נסטוריאניים שנשארו נאמנים לאפיפיור אחרי הפילוגים הפנימיים. בתקופות שהותו במזרח ביקר גם במצרים ובסיני, בקפריסין, ברודוס, בחלקים של אסיה הקטנה ובקונסטנטינופול, והתרכז בסקר הכנסיות המזרחיות במסגרת ניסיונות לאיחודן ולקירובן לקתוליות המערבית. ב-1629 קטע את שהותו במזרח ובא לרומא כדי למסור לאפיפיור דין וחשבון נרחב על מצב הכנסיות הקתוליות במזרח למיניהן. בצד תפקידיו הרשמיים טרח על רכישת כתבי יד וספרים ב"שפות המזרח" לבקשת החשמן והארכיבישוף של מילאנו, פדריקו בורומאו, מייסד הספרייה האמברוזיאנית.
אחרי שובו לארצו מילא קוארסמיוס תפקידים בכירים במסדרו. ב-1637 מונה ל'קוסטוס' של הפרובינציה הפרנציסקנית של מילאנו. בשנים 1645–1648 עמד בראש מערכת המשפט של המסדר הפרנציסקני ושימש כנציג המסדר בקוריה האפיפיורית. בין לבין חיבר מסות תאולוגיות בנושאים שונים, בהם 'מסתרי חמשת פצעי הצליבה' של ישו. בגלל חוליו פרש מתפקידיו והסתגר במנזר סנט'אנג'לו במילאנו, שם מת ונקבר.
הארת הארץ הקדושה

בשנותיו בארץ ישראל וגם אחרי שובו לאירופה ב-1620 שקד קוארסמיוס על חיבורו רחב-ההיקף, 'הארת הארץ הקדושה – היסטוריה, תאולוגיה ומוסר' (Historica, Theologica et Moralis Elucidatio Terrae Sanctae). עוד ב-1625 השיג מראשי המסדר שלו היתרים לפרסום החיבור, אבל נתקל בקשיים בהפקת מידע בספריות שבאיטליה ורק אחרי שובו למזרח הצליח לסיים את המלאכה. שני כרכיו ראו אור בדפוס באנטוורפן ב-1639.
בספר הראשון שבכרך הראשון מובא תיאור מקיף של הארץ – שמותיה, תולדותיה, חלוקתה, גודלה – וכן הגורמים לשליטת המוסלמים בה. הספר השני כולל תעודות כנסייתיות הנוגעות לארץ הקודש, בהן בולות אפיפיוריות מאז סילבסטר השני ועד גרגוריוס הארבעה עשר. הספר השלישי דן בצורכי הצליינות. חמשת הספרים בכרך השני מוקדשים לתיאור המקומות הקדושים והמסורות הקשורות בהם. מאמציו של קוארסמיוס לתיעוד שיטתי, ואף ארכני, מהדהדים את דאגת משמורת ארץ הקודש לביסוס מעמדה ומאחזיה בארץ ישראל בתקופה זו.
החיבור הגדול הזה מיצב את קוארסמיוס כאחד הבולטים בחקר ארץ ישראל במאה ה-17. מיכאל אבי-יונה העריך אותו כ”מכיל את הסקר השלם ביותר של שרידים ושל אגדות ארץ הקודש כמקובל בנצרות הקתולית. קוארסמיוס העתיק כתובות בדקדקנות והשתמש בארכיבים של מנזר הר ציון לתיאורי המסורות והמוסדות הנזיריים של ארץ ישראל במאה ה-17”.
ב'הארת הארץ הקדושה' נכללו מספר מפות, ובהן 'מפת הארץ המובטחת', 'מפת מעבר בני ישראל בים סוף' (המראה שני נתיבים חלופיים – זה החוצה את הים וזה העוקף אותו מצפונו), צמד מפות היסטוריות-דמיוניות של 'ירושלים בתקופת נחמיה' (אחת מבוססת על כתבי בורכרד מהר ציון והשנייה – על מפת וילאלפַּנדוֹ (Villalpando)), וכמו כן 'מפה מדויקת של ירושלים החדשה וסביבותיה'. מפה זו מציגה את העיר בת זמנו של קוארסמיוס במבט מהר הזיתים, על חומותיה, שעריה, רחובותיה הראשיים ומבניה הבולטים, בתבנית ריאליסטית למדי, אם כי בעיוות קנה המידה שלה בציר צפון-דרום. במפה ובמקרא שלה מסומנים האתרים הקדושים ברצפים המאפשרים לשחזר את הנתיבים השונים של עולי הרגל בתוך העיר ומחוץ לחומותיה. איורים זעירים מעטרים נקודות שונות במפה ומתארים אתרים ואירועים מכתבי הקודש. במפת קוארסמיוס בולטת ההתעלמות מנוכחות עדות נוצריות בירושלים שאינן קתוליות. המוסלמים כמעט שאינם ניכרים, ואזכור היהודים נעשה רק במקרא שבו צוין בית העלמין למרגלות הר הזיתים. העיר בת זמנו של קאורסמיוס משתקפת במפה כמרחב קדוש שכל מה שאינו קתולי בו מחוק או מוסתר. מפת ירושלים של קוארסמיוס מבטאת את שאיפותיה ואת מדיניותה של משמורת ארץ הקודש הקתולית, שנטלה על עצמה את תפקיד מגינת המקומות הקדושים ופרשה את חסותה על עולי הרגל הנוצרים. מפה זו, כמפות דומות אחרות, לא נועדה לניווט בשטח, אלא נוצרה כאמצעי להדמיית עלייה לרגל ובכך לחיזוק האמונה הדתית. ריכב רובין הגדיר את מפת ירושלים בחיבורו של קוארסמיוס כ"מפת מקור", ששימשה בסיס למפות של אחרים אחריו.
לקריאה נוספת

R. Rubin, "Quaresmius’ Novae Ierosolymae et locorum circumiacentium accurata imago (1639): An Image of the Holy City and its Message", in: Bianca Kühnel, Galit Noga-Banai, Hanna Vorholt, Brepols (eds.), Visual constructs of Jerusalem, Brespols, 2014, pp. 277–284
Marianne P. Ritsema van Eck, The Holy Land in Observant Franciscan Texts (c. 1480–1650): Theology, Travel, and Territoriality, Brill, 2019
Chad Leahy and Ken Tully (eds. trans.), Jerusalem Afflicted: Quaresmius, Spain, and the Idea of a 17th-century Crusade, Routledge, 2020
הערות שוליים

↑  מטה המסדר שוכן עד היום במנזר סנט'אנג'לו (אנ') במילאנו; זה היה ביתו של קוארסמיוס עד מותו.
↑  "מלך ירושלים" הוא אחד מתארי מלכי ספרד לדורותיהם ומקורו בירושת כתר ממלכת ירושלים הצלבנית (אנ')
↑  הדרשה נדפסה במילאנו ב-1631 ומהדורה נוספת נדפסה בוונציה ב-1647; תרגום מוער לאנגלית פורסם בתחילת 2020, ראו בפרק "לקריאה נוספת".
↑  מהדורה נוספת נדפסה בשנים 1880–1881 בוונציה; תרגום חלקים ממנו מלטינית לאיטלקית נעשה בידי סבינו דה סנדולי (Sandoli) וראה אור בבית ההוצאה של בית הספר הפרנציסקני למקרא בירושלים ב-1989; החיבור מוכר בקרב החוקרים בכינוי Elucidatio
↑  אנציקלופדיה יודאיקה, 2007, כרך 16, עמ' 761 (באנגלית)
↑  קובץ:Transitus filiorum Israel per Mare Rubrum–Franciscus Quaresmius 1639.jpg
↑  קובץ:Ierosolymae, cura Nehemiae ducis instavratae, descriptio.jpg
↑  "מפות מקור ומפות העתק: כרטו-גניאלוגיה של מפותיה המוקדמות של ירושלים, מן המאות ה-15–18", ארץ ישראל כ"ב (ספר עמירן), 1991, עמ' 176
| --- | --- |
בקרת זהויות :  NLI: 987007266835705171  PLWABN: 9810639591605606  BNE: XX1055935  BnF: cb17903643b (data)  GND: 132580314  ICCU: BVEV080838  ISNI: 0000 0001 1022 6677  LCCN: n90673490  NKC: ola2009522917  NTA: 143224689  RERO: 02-A003719857  SUDOC: 155131117  VcBA: 495/95873  VIAF: 23304243   WorldCat (עם VIAF): 23304243 
קוארסמיוס; "מפה מדויקת של ירושלים החדשה וסביבותיה", 1639
קברדינים

| --- | --- |
 משפחה קברדינית. סביבות 1905
 אוכלוסייה
 כ-2 מיליון איש
 ריכוזי אוכלוסייה עיקריים
 טורקיה טורקיה  רוסיה רוסיה  ירדן ירדן  סוריה סוריה  ערב הסעודית ערב הסעודית  גרמניה גרמניה  ארצות הברית ארצות הברית  ישראל ישראל  אוזבקיסטן אוזבקיסטן 
 שפות
 קברדינית, רוסית
 דת
 אסלאם סוני, נצרות אורתודוקסית
 קבוצות אתניות קשורות
 צ'רקסים
קברדינים (בצ'רקסית: Къэбэртайхэр-адыгэ; ברוסית: Кабарди́ны) הם קבוצה אתנית השוכנת בצפון הקווקז, במיוחד ברפובליקת קברדינו-בלקריה. מקורם של הקברדינים (יחד עם השבט הבסלני) הוא בענף של חבר שבטים הצ'רקסים מזרחי חצי-נוודי. הקברדינים עצמם עדיין רואים עצמם כשבט אדיגי.
רוב הקברדינים, כ-520,000 איש, מתגוררים ברוסיה, בעיקר ברפובליקת קברדינו-בלקריה, שם הם מהווים כ-65% מאוכלוסיית הרפובליקה. רק 10%-15% מתוכם מתגוררים ביישובים עירוניים. אוכלוסייה ניכרת של קברדינים ניתן למצוא גם בטורקיה ובגאורגיה. ישנה גם קהילה של קברדינים בארצות הברית. כפרי הקברדינים בטורקיה מרוכזים ברמת אוזוניאילה שבנפת קייסרי.
דתם של רוב הקברדינים היא מוסלמית-סונית. עם זאת, קברדינים המתגוררים במחוז מוזדוק שבצפון אוסטיה הם נוצרים אורתודוקסים.
שפתם של הקברדינים היא קברדינית, שהיא שפה קווקזית ממשפחת השפות הקווקזיות הצפון-מערביות המייצגת את הנקודה המזרחית ביותר של משפחת השפות הצ'רקסיות (האדיגית והקברדינית).
ראו גם

המערך החברתי הצ'רקסי
סוס קברדיני
הערות שוליים

↑  מפקד האוכלוסין ברוסיה 2002 (ברוסית)
↑  אתנולוג
| --- | --- |
בקרת זהויות :  NLI: 987007538510005171  BnF: cb136095454 (data)  LCCN: sh85071218
צ'נדלר ריגס

| --- | --- |

 לידה:  27 ביוני 1999 (בן 25) אטלנטה, ארצות הברית 
 שם לידה:  Chandler Carlton Riggs 
 מדינה:  ארצות הברית 
 תקופת הפעילות:  מ-2006 
 מקום לימודים:  Colegio San José (Buenos Aires) 
 http://www.chandlerriggs.com/
 פרופיל ב-IMDb
 
צ'נדלר ריגס בכנס "קומיק-קון" בסן דייגו, יולי 2017
צ'נדלר ריגס (באנגלית: Chandler Riggs; נולד ב-27 ביוני 1999) הוא שחקן ותקליטן אמריקאי. מוכר בזכות תפקידו בתור קארל גריימס בסדרה "המתים המהלכים", וכפטריק נלסון בסדרה "מיליון דברים קטנים".
ביוגרפיה

ריגס נולד באטלנטה, ג'ורג'יה. בנם של ג'ינה אן (לבית קרלטון) וויליאם ריגס. יש לו אח קטן בשם גרייסון. בצעירותו למד סטפס.
קריירה

ריגס החל לשחק בגיל 4, בין היתר בהפקת התיאטרון "הקוסם מארץ עוץ". בשנת 2009 בסרט "מסיבת ההלוויה שלי" והתגלה כעבור כשנה בעונה הראשונה של סדרת האימה המצליחה "המתים המהלכים", בסדרה מופיע ריגס בתפקיד הילד קארל גריימס. על תפקידו בסדרה זכה לביקורות טובות ולמועמדויות למספר פרסים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Jesus H. Zombie | איגון / זומבי |  |
| 2009 | מסיבת ההלוויה שלי | טום |  |
| 2014 | מרסי | ג'ורג' ברוקנר |  |
| 2017 | פלישה ביתית | די ג'יי מיטשל |  |
| 2019 | Only | קייסי |  |
| 2019 | דורות של רעל | קופר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | האיש הלא נכון | ריאן גרגורי (בגיל 7) | סרט טלוויזיה |
| 2010 - 2022 | המתים המהלכים | קארל גריימס | תפקיד ראשי (עונות 8-1); 109 פרקים |
| 2017 | רובוט צ'יקן | קארל גריימס | דיבוב; פרק: "The Robot Chicken Walking Dead Special: Look Who’s Walking" |
| 2019 | מיליון דברים קטנים | פטריק "PJ" נלסון | תפקיד חוזר; 9 פרקים (עונות 1–2) |
צ'אבלי ססטרה גונזלס

| --- | --- |
אין תמונה חופשית
 לידה:  1994 (בת 30 בערך) קובה הוואנה, קובה
 מדינה:  איטליה איטליה
 פרופיל ב-IMDb
 
צ'אבלי ססטרה גונזלס (בספרדית: Chabeli Sastre Gonzalez; נולדה ב-1994) היא שחקנית איטלקייה ילידת קובה. היא ידועה ביותר לאור גילום הדמות קמילה בסדרה "בייבי" בנטפליקס, שצולמה בשנים 2018–2020.